বাংলাদেশের ইতিহাস চর্চায় অনেক পাত্র-পাত্রী কালে-কালে ইতিহাস চর্চার বিষয়ে পরিণত হয়েছেন। এরা সবাই বাংলাদেশ সমাজ আর অর্থনীতিক বিকাশের ফসল। এরা সবাই আপন মহিমায় ভাস্বর। ইতিহাসের বড় বড় ঘটনার মূল উজ্জীবনী শক্তি জনগণ। এ জনগণ উদ্বুদ্ধ ও প্রেষিত কোনো ক্যারিসমাটিক নেতৃত্ব দ্বারা। সেই নেতৃত্ব দিয়েছিলেন বঙ্গবন্ধু শেখ মুজিবুর রহমান। ৪৪ প্রত্যক্ষদর্শীর স্মৃতিচারণ ও সাক্ষাৎকারে তা প্রস্ফূটিত হয়েছে। বঙ্গবন্ধু পাকিস্তানের কারাগারে বন্দি থাকলেও মুক্তিযুদ্ধের প্রেরণা শক্তি হিসেবে বাঙালি জাতিকে ঐক্যবদ্ধ করেছিলেন।